Tuomas Kettunen (säveltäjä)

**Tuomas Kettunen** (s. 11. kesäkuuta 1992) on suomalainen taidemusiikin säveltäjä.

## Opinnot
Kettunen on valmistunut Taideyliopiston Sibelius-Akatemiasta musiikin maisteriksi, jossa hän opiskeli sävellystä Tapio Tuomelan johdolla. Lisäksi hän on opiskellut säveltämistä Etelä-Kalifornian yliopiston Thornton School of Musicissa Los Angelesissa.

Ennen yliopisto-opintojaan Kettunen opiskeli säveltämistä, lyömäsoittimia ja pianoa Oulun konservatoriossa sekä suoritti ylioppilastutkinnon Madetojan musiikkilukiosta.

## Ura
Kettusen teosluettelo sisältää noin 30 teosta erilaisille kokoonpanoille. Hänen teoksiaan ovat esittäneet lukuisat yhtyeet, orkesterit ja muusikot Suomessa ja Euroopassa, kuten ensemble recherche, Oulu Sinfonia, Riot Ensemble, Radion sinfoniaorkesterin kamarimuusikot, Lappeenrannan kaupunginorkesteri, Helsingin kamarikuoro, Cambridgen yliopiston nykymusiikkiyhtye sekä Norrlannin oopperan sinfoniaorkesteri. Hänen musiikkiaan on esitetty Suomen lisäksi Ranskassa, Islannissa, Ruotsissa, Saksassa, Iso-Britanniassa, Hollannissa, Portugalissa sekä Yhdysvalloissa. Konserttimusiikin ohella Kettunen on säveltänyt musiikin kahteen Laura Rantasen ohjaamaan dokumenttielokuvaan.

Vuosina 2023-2024 Kettunen toimi Uuden Musiikin Lokakuu -festivaalin taiteellisena johtajana yhdessä saksofonisti Anna-Sofia Anttosen kanssa. Hänen teoksiaan on ollut esillä muun muassa Gaudeamus-festivaalilla Hollannissa Musiikin aika -festivaalilla sekä Musica Nova Helsingissä.

Säveltäjän työn lisäksi Kettunen työskentelee sävellyksen opettajana sekä on työskennellyt erilaisissa luottamustehtävissä, muun muassa Suomen Säveltäjät ry:n, Music Finlandin sekä Korvat Auki ry:n hallituksissa.

## Palkinnot ja ehdokkuudet
Kettunen voitti kolmannen palkinnon Lasten ja nuorten Uuno Klami -sävellyskilpailussa vuonna 2012. Vuonna 2017 hän oli Yrjö Kilpinen -seuran järjestämän Lied-sävellyskilpailun finaalissa Mika Waltarin runoon säveltämällään teoksella "Muukalainen". 

Marraskuussa 2025 Kettusen teos "Time Machine" oli Prix Annelie de Man -sävellyskilpailun finaalissa Amsterdamissa, Hollannissa. Keväällä 2025 Kettusen teos "The Pirate Bay" oli yksi Yleisradion edustajista Kansainvälisessä säveltäjärostrumissa. 

## Teoksia

### Orkesterimusiikki

* fall, into the ocean (2018)
* Concerto for Film and Orchestra (2019), yhdessä Jaime Belmonten kanssa

### Teokset soitinyhtyeelle

* Onnenpyörä (2023)
* Sarastus (2021)

### Kamarimusiikki

* Labyrinth (2024) klarinetille, alttoviululle ja pianolle
* False Reflections (2023) huilulle, oboelle, klarinetille, pasuunalle ja pianolle
* Fractured Mechanics (2022) klarinetille, sellolle ja pianolle
* Lasiveistos (2021) viululle, sellolle ja pianolle
* Juoksija (2019) harmonikalle, kontrabassolle ja juoksevalle lyömäsoittajalle
* Freeze! (2019) huilulle, bassoklarinetille, sellolle ja videolle
* California Diaries (2018) klarinettikvartetille/saksofonikvartetille
* Murder Investigation (2017) alttosaksofonille, harmonikalle ja kontrabassolle
* Comet [67P/Churyumov-Gerasimenko] (2015) kolmelle lyömäsoittajalle

### Teokset soolosoittimille

* Time Machine (2025) cembalolle ja elektroniikalle
* The Pirate Bay (2024) baritonisaksofonille ja elektroniikalle
* Magnetic Fields (2023) harpulle
* Sonata for Pianist (2022) pianolle
* Feast (2021) harmonikalle
* Dialogues (2021) lyömäsoittajalle
* Vilu (2020) kitaralle

### Vokaalimusiikki ja ooppera

* Silkkiperhonen (2026) monologiooppera laulajalle, harpulle & elektroniikalle (libretto: Minna Mikkonen)
* Insomnia (2023) laulajalle ja teorbille
* Muukalainen (2017) laulajalle ja pianolle (Mika Waltarin tekstiin)
* Ajattelin voittaa matkan Malediiveille (2017) vokaaliyhtyeelle
* Ankomst till Hades (2016) laulajalle, lyömäsoittimille ja pianolle (Edith Södergranin tekstiin)

### Elokuvamusiikki

* Jäähyväiset sanoille (2023) dokumenttielokuva, ohjaus Laura Rantanen
* Liminality & Communitas (2018) dokumenttielokuva, ohjaus Laura Rantanen

## Lähteet

## Aiheesta muualla

* Tuomas Kettusen kotisivut
* Tuomas Kettunen Music Finlandin sivuilla